Ritratt: Arms Ltd .td_uid_2_6169215c34abf_rand.td-a-rec-img{text-align:left}.td_uid_2_6169215c34abf_rand.td-a-rec-img img{margin:0 auto 0 0} Il-Kelliem għall-Enerġija tal-Partit Nazzjonalista Ryan Callus qal li l-Gvern mhux se jagħti rifużjoni tal-kontijiet tad-dawl u l-ilma minkejja li waqt il-baġit ammetta li għamel l-iżbalji. F'konferenza tal-aħbarijiet Callus qal li l-PN fil-Gvern se jkun qed jagħti l-flus lura li l-Gvern seraq mill-kontijiet tad-dawl. Żied jgħid li ħafna nies qegħdin jirċievu kontijiet għolja wara s-sħana tas-sajf. Huwa stqarr li l-flus "misruqa" għandhom jingħataw lura. Callus qal li min studju li kien għamel il-PN, kien irriżulta li 80% mill-1,000 kont li analizza kienu tħallsu flus żejda. Kompla jgħid li l-PN ra kontijiet fejn in-nies ħallsu €190 aktar f'kontijiet ta' €700. Waqt li kien qed jindirizza l-konferenza tal-aħbarijiet, Callus qal li l-Gvern fl-aħħar induna li s-sistema tal-kontijiet trid tinbidel wara li l-PN ilu jgħid mill-2018. Il-konferenza tal-aħbarijiet kienet indirizzata wkoll mill-kelliem ewlieni tal-PN Peter Agius u l-kandidat Mark Anthony Sammut. Fil-baġit nhar it-Tnejn li għadda, il-Ministru għall-Finanzi Clyde Caruana qal li l-kontijiet tad-dawl u l-ilma se jinħadmu b'sistema ġdida li hija ġusta għal kulħadd mingħajr ma timpatta b'mod negattiv lill-ebda klijent. Biex isir dan se tkun qed tinbidel il-liġi, qal Caruana. Permezz ta' din is-sistema ġdida, il-konsumaturi se jkunu qed iġemmgħu l-units orħos li ma jużawx biex imbagħad ikunu jistgħu jużawhom f'perjodi fejn ikollhom konsum ogħla. Il-Ministru Caruana qal li b'din is-sistema mhux se jkun hemm sorpriżi ta' telf fil-Feed-In Tariff, u ħadd mhu se jkun qed jitlef mill-Eco-Reduction. Kontijiet dawl u l-ilma: Se titnieda sistema ġdida kif jinħadmu F'Mejju li għadda l-midja rrappurtat li minn rapport tal-Uffiċċju tal-Awditur Ġenerali, l-NAO, li għadu ma ġiex ippubblikat, irriżulta li l-poplu Malti seta' ħallas total ta' €6.5 miljun fi ħlasijiet żejda għall-kontijiet tad-dawl u l-ilma. Fi stqarrija b'reazzjoni għal dak irrappurtat, l-Uffiċċju tal-Awditur Ġenerali ddikjara li r-referenzi għar-rapport imsemmi huma bbażati fuq dokument li għadu qed jiġi aġġornat. "Il-Gvern bela' kliemu dwar ir-rapport tal-NAO dwar il-kontijiet" F'Ġunju l-Partit Nazzjonalista kien ħareġ bi proposti għat-traħħis fil-kontijiet tad-dawl. Il-proposti għat-traħħis fil-kontijiet jaraw li ssir ġustizzja – PN F'Mejju mijiet ta' persuni marru jirreġistraw biex ikomplu mal-kawża tal-Partit Nazzjonalista li jindirizza l-mekkaniżmu li bih qed jinħadmu l-kontijiet tad-dawl u l-ilma. Mijiet jilqgħu l-istedina tal-PN biex jieħdu lura flus mill-kontijiet tad-dawl u l-ilma Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6169215c34f5b_rand.td-a-rec-img{text-align:left}.td_uid_3_6169215c34f5b_rand.td-a-rec-img img{margin:0 auto 0 0}